Diari Oficial de la Generalitat Valenciana


Sumari del DOGV 3133, del 01-12-1997 (1997/11815)

RESOLUCIÓ de 4 de novembre de 1997, de la Direcció General de Funció Pública, per la qual s'executa la Sentència número 1802/97 del Tribunal Superior de Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3133

Data del DOGV
:   01-12-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11959


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3954 RESOLUCIÓ de 4 de novembre de 1997, de la Direcció General de Funció Pública, per la qual s'executa la Sentència número 1802/97 del Tribunal Superior de Justícia de la Comunitat Valenciana. [97/C11624]
  
Vista la Sentència número 1802/97, de 3 de juliol de 1997, de la Sala Social del Tribunal Superior de Justícia de la Comunitat Valenciana, recaiguda en el recurs de súplica interposat contra la Sentència de data 19 d'octubre de 1994 del Jutjat Social número 10 de València, la part dispositiva de la qual és la següent: "Estimem el recurs de suplicació interposat en representació del senyor Jesús Simón Cabezos Fernández contra la Sentència de data 19 d'octubre de 1994 del Jutjat Social núm. 10 de València, la qual revoquem, i acceptant la demanda formulada per l'actor recurrent, senyor Jesús Simón Cabezos declarem que la seua relació laboral amb la Generalitat Valenciana és de caràcter indefinit, i que aquest és treballador fix de plantilla."
  
Vist que el demandant, transferit a la Generalitat Valenciana pel Reial Decret 1371/1992, de 13 de novembre, va subscriure amb l'administració autonòmica un contracte d'interinitat el 21 de juliol de 1993.
  
En virtut d'allò que s'ha disposat en els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i la resta de resolucions fermes de jutges i tribunals i en ús de les competències que legalment tinc conferides, resolc:
  
Primer
  
Reconéixer el caràcter indefinit de la relació que hi ha entre el senyor Jesús Simón Cabezos Fernández (NRP 90615788 Q0) i la Generalitat Valenciana, amb tots els efectes econòmics i administratius inherents des del 21 de juliol de 1993, per què queda adscrit amb caràcter definitiu al lloc de treball que actualment ocupa, número 16.598, tècnic de formació i inserció professional de la Conselleria d'Ocupació, Indústria i Comerç.
  
Segon
  
La Conselleria d'Economia, Hisenda i Administració Pública formalitzarà el corresponent contracte laboral fix a l'interessat.
  
Tercer
  
La Conselleria d'Ocupació, Indústria i Comerç estendrà l'oportuna diligència de presa de possessió, que serà posteriorment remesa a la Direcció General de Funció Pública per a la seua anotació en el Registre de Personal de l'Administració del Consell de la Generalitat Valenciana.
  
València, 4 de novembre de 1997.- El director general de la Funció Pública: Fernando Cano Pérez.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Conselleria d'Obres Públiques,
  
Urbanisme i Transports